|  |  |
| --- | --- |
| ujmegye | Hajdú-Bihar Vármegye ÖnkormányzatánakKözgyűlése |

|  |  |
| --- | --- |
| **KÖZGYŰLÉSI ELŐTERJESZTÉS** | **1.** |

|  |  |
| --- | --- |
| **Előterjesztő:** | Pajna Zoltán, a Közgyűlés elnöke |
| **Tárgy:** | Jelentés a lejárt határidejű határozatokról, a megtett intézkedésekről |
| **Készítette:** | Kondor Erika |
| **Véleményező bizottság:** | Jogi, Ügyrendi és Társadalmi Kapcsolatok Bizottsága |

**Tisztelt Közgyűlés!**

Hajdú-Bihar Vármegye Önkormányzata Közgyűlése és Szervei Szervezeti és Működési Szabályzatáról szóló 4/2023. (IV. 3.) önkormányzati rendelet 17. § (1) bekezdésében és a
18. § (1) bekezdés d) pontjában foglaltaknak megfelelően a két képviselő-testületi ülés közötti, lejárt határidejű határozatok végrehajtásáról szóló jelentést a következők szerint terjesztem elő:

**Hajdú-Bihar Vármegye Önkormányzata Közgyűlésének 20/2023. (IV. 28.) határozata a Hajdúböszörmény-Hajdúvid-Hajdúdorog között húzódó, térségi jelentőségű kerékpárút engedélyes és kiviteli tervei kapcsán ingyenes felhasználási jog biztosításáról**

Az ingyenes felhasználási jog biztosításáról szóló megállapodás aláírása Hajdúdorog Város Önkormányzata részéről 2023. szeptember 1. napján megtörtént; Hajdúböszörmény Város Önkormányzata részéről folyamatban van.

**Hajdú-Bihar Vármegye Önkormányzata Közgyűlésének 43/2023. (VI. 30.) határozata a vármegye lakosságának egészségi állapotáról szóló 2022. évi adatokat bemutató tájékoztató elfogadásáról**

A Hajdú-Bihar Vármegyei Kormányhivatal Népegészségügyi Főosztálya által készített, a vármegye lakosságának egészségi állapotáról szóló 2022. évi adatokat bemutató tájékoztató elfogadásáról szóló közgyűlési határozat a Hajdú-Bihar Vármegyei Kormányhivatal főispánja és a vármegyei tisztifőorvos részére megküldésre került.

**Hajdú-Bihar Vármegye Önkormányzata Közgyűlésének**

**44/2023. (VI. 30.) határozata a vármegyei szakképzés helyzetéről szóló tájékoztató elfogadásáról és**

**45/2023. (VI. 30.) határozata a vármegyei helyi LEADER akciócsoportok 2022. évi tevékenységéről szóló tájékoztató elfogadásáról**

A határozatok megküldésére nem került sor.

**Hajdú-Bihar Vármegye Önkormányzata Közgyűlésének**

**46/2023. (VI. 30.) határozata a Hajdúböszörmény-Debrecen (Józsa) között húzódó, térségi jelentőségű kerékpárút engedélyes terve kapcsán ingyenes felhasználási jog biztosításáról és**

**47/2023. (VI. 30.) határozata Debrecen Megyei Jogú Város Önkormányzata részére Környezeti hatástanulmányok kapcsán felhasználási jog biztosításáról**

Az ingyenes felhasználási jog biztosításáról szóló megállapodások előkészítése folyamatban van.

**Hajdú-Bihar Vármegye Önkormányzata Közgyűlésének 53/2023. (VI. 30.) határozata az Országgyűlésnek az orosz-ukrán háború egyéves évfordulójáról szóló határozatában kifejezett békepárti álláspont támogatásáról**

A közgyűlés döntéséről a Megyei Jogú Városok Szövetsége elnökének szóbeli tájékoztatása megtörtént.

**HATÁROZATI JAVASLAT**

Hajdú-Bihar Vármegye Önkormányzata Közgyűlése a Hajdú-Bihar Vármegye Önkormányzata Közgyűlése és Szervei Szervezeti és Működési Szabályzatáról szóló
4/2023. (IV. 3.) önkormányzati rendelet 17. § (1) bekezdése alapján a következő lejárt határidejű határozatok végrehajtásáról szóló jelentést fogadja el:

**Hajdú-Bihar Vármegye Önkormányzata Közgyűlésének**

* 20/2023. (IV. 28.) határozata a Hajdúböszörmény-Hajdúvid-Hajdúdorog között húzódó, térségi jelentőségű kerékpárút engedélyes és kiviteli tervei kapcsán ingyenes felhasználási jog biztosításáról,
* 43/2023. (VI. 30.) határozata a vármegye lakosságának egészségi állapotáról szóló 2022. évi adatokat bemutató tájékoztató elfogadásáról,
* 44/2023. (VI. 30.) határozata a vármegyei szakképzés helyzetéről szóló tájékoztató elfogadásáról,
* 45/2023. (VI. 30.) határozata a vármegyei helyi LEADER akciócsoportok 2022. évi tevékenységéről szóló tájékoztató elfogadásáról,
* 46/2023. (VI. 30.) határozata a Hajdúböszörmény-Debrecen (Józsa) között húzódó, térségi jelentőségű kerékpárút engedélyes terve kapcsán ingyenes felhasználási jog biztosításáról,
* 47/2023. (VI. 30.) határozata Debrecen Megyei Jogú Város Önkormányzata részére Környezeti hatástanulmányok kapcsán felhasználási jog biztosításáról,
* 53/2023. (VI. 30.) határozata az Országgyűlésnek az orosz-ukrán háború egyéves évfordulójáról szóló határozatában kifejezett békepárti álláspont támogatásáról.

**A határozati javaslat elfogadása egyszerű többséget igényel.**

Debrecen, 2023.szeptember 22.

 **Pajna Zoltán**

 **elnök**

Az előterjesztés a törvényességi követelményeknek megfelel:

Kraszitsné dr. Czár Eszter

 aljegyző